**Ministru kabineta noteikumu projekta “Kārtība, kādā iestādes ievieto informāciju internetā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Kārtība, kādā iestādes ievieto informāciju internetā” (turpmāk – noteikumu projekts) mērķis ir sniegt valsts un pašvaldību iestāžu informāciju tīmekļvietnēs lietotājorientētā, mūsdienu prasībām atbilstošā, piekļūstamā veidā personām ar invaliditāti, vecākiem cilvēkiem un citām lietotāju grupām kā arī pilnveidot uzraudzības kārtību, tā veidojot valsts pārvaldes informāciju pieejamāku un piekļūstamāku lietotājiem. Noteikumu projekts paredz noteikt kārtību, kādā darbosies Valsts un pašvaldību iestāžu tīmekļvietņu vienotā platforma – valsts informācijas sistēma, kas ir izveidota ar mērķi nodrošināt vienotu iestāžu tīmekļvietņu pārvaldību. Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā, savukārt, noteikumu projektā iekļautās piekļūstamības prasības stāsies spēkā pakāpeniski. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Informācijas atklātības likuma 10. panta sestā daļa.  Eiropas Parlamenta un Padomes 2016. gada 26. oktobra Direktīva 2016/2102/ES *par publiskā sektora struktūru tīmekļvietņu un mobilo lietotņu piekļūstamību* (turpmāk – Direktīva 2016/2010).  Eiropas Komisijas (turpmāk – Komisija) 2018. gada 11. oktobra īstenošanas lēmums (ES) 2018/1524, *ar ko izveido uzraudzības metodiku un kārtību, kādā dalībvalstis iesniedz ziņojumus saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību* (turpmāk – Lēmums 2018/1524).  Komisijas 2018. gada 11. oktobra īstenošanas lēmums (ES) 2018/1523, *ar ko izveido piekļūstamības paziņojuma paraugu saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību* (turpmāk – Lēmums 2018/1523).  Komisijas 2018. gada 20. decembra īstenošanas lēmums (ES) 2018/2048*, par tīmekļvietņu un mobilo lietotņu saskaņoto standartu, kas izstrādāts Eiropas Parlamenta un Padomes Direktīvas (ES) 2016/2102 īstenošanas vajadzībām* (turpmāk – Lēmums 2018/2048). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **2.1.Noteikumu projekta tiesiskā regulējuma mērķis un būtība:**  Direktīvas 2016/2010 transponēšanas termiņš bija 2018. gada 23. septembris. Ar Ministru kabineta 2018. gada 25. septembra noteikumiem Nr. 116 “Kārtība, kādā iestādes ievieto informāciju internetā” (turpmāk – noteikumi Nr. 611) tika pārņemtas Direktīvas 2016/2010 prasības, taču atsevišķu Direktīvas 2016/2010 prasību ieviešanas akti, kas nosaka uzraudzības kārtību (Lēmums 2018/1524) un piekļūstamības paziņojuma publicēšanas kārtību (Lēmums 2018/1523) Komisijā tika pieņemti vēlāk, 2018. gada 11. oktobrī.  2018. gada 20. decembrī stājās spēkā Lēmums 2018/2048, kas nosaka citu piemērojamā standarta versiju, jaunāku, piekļūstamības prasību nodrošināšanai atbilstoši Direktīvas 2016/2010 prasībām.  Ministru kabineta 2018. gada 25. septembra sēdes protokola Nr. 44 38.§ noteikti šādi uzdevumi Vides aizsardzības un reģionālās attīstības ministrijai (turpmāk –VARAM):   * “[..]3.4. līdz 2020. gada 23. jūnijam izveidot konsultatīvu padomi tīmekļvietņu lietotāju iesniegto iesniegumu izskatīšanai par piekļūstamības prasību nenodrošināšanu, noteikt padomes sastāvu un darbības pamatprincipus; * 3.5. organizēt starpinstitūciju darba grupu. Darba grupai līdz 2019. gada 31. decembrim sagatavot priekšlikumus par tiešās pārvaldes iestāžu un pašvaldību domēnu un darbinieku elektroniskā pasta adrešu lietošanas kārtību. [..]”   Valsts kanceleja īsteno projektu “Valsts un pašvaldību iestāžu tīmekļvietņu vienotā platforma”, kurš noslēgsies 2021. gada 4. janvārī ar 60 iestāžu tīmekļvietnēm, kas tiks pievienotas valsts un pašvaldību tīmekļvietņu vienotajai platformai (turpmāk – TVP) un būs atbilstošas Direktīvas 2016/2010 prasībām. Noteikumu projektā jānosaka kārtību, kādā darbosies TVP, kas ir valsts informācijas sistēma, kas ir izveidota ar mērķi nodrošināt vienotu iestāžu tīmekļvietņu pārvaldību.  Ņemot vērā minēto, nepieciešams veikt grozījumus noteikumos Nr. 611, taču, tā kā paredzamais grozījumu apjoms pārsniedz pusi no spēkā esošo noteikumu Nr. 611 apjoma, atbilstoši Ministru kabineta 2008. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktam, sagatavots jauns Ministru kabineta noteikumu projekts.   * 1. **Noteikumu projekta tvērums un attiecināmība**   Noteikumu projekta tvērums ir atbilstošs noteikumu Nr. 611 tvērumam. Skaidrojumu par noteikumu projekta tvērumu, darbības jomu, attiecināmību uz iestādēm, piekļūstamības prasību attiecināmību un terminus lūdzam skatīt noteikumu Nr. 611 anotācijas 2.2 – 2.6. apakšpunktos (<https://likumi.lv/ta/id/301865-kartiba-kada-iestades-ievieto-informaciju-interneta>), kā arī noteikumu projekta sadaļu virsrakstos.  Noteikumu projekta 1. – 6., 8. – 12., 14. – 17., 19., 20 (izņemot 20.5.2. un 20.8.2.), 21., 28. – 45., 47. un 60. – 62. punktos noteiktais nav mainīts (mainījusies numerācija). Pamatojumu minētajiem noteikumu projekta punktiem lūdzam skatīt noteikumu Nr. 611 anotācijā <https://likumi.lv/ta/id/301865-kartiba-kada-iestades-ievieto-informaciju-interneta>).  VARAM tīmekļvietnē ir izveidota sadaļa “Tīmekļvietņu un mobilo lietotņu piekļūstamība” (saite: <http://www.varam.gov.lv/lat/darbibas_veidi/e_parv/timeklvietnu_un_mobilo_lietotnu_pieklustamiba/>) ar mērķi veidot informācijas apkopojumu vienuviet par piekļūstamības jautājumiem iestādēm. Šī VARAM tīmekļvietnes sadaļa tiks regulāri atjaunota. Tajā lietotājiem viegli uztveramā un izmantojamā veidā tiks ievietota informācija par piekļūstamības prasībām, tai skaitā noteikumu projektā iekļautie pielikumi noteikumiem Nr. 611.   * 1. **Noteikumu projekta 7. punkts:**   Valsts iestāžu juridisko dienestu vadītāju sanāksmes 2019. gada 14. novembra protokolā Nr. 2 ir noteikts: “Ņemot vērā strauju elektronisko dokumentu attīstību, kā arī nepieciešamību mazināt normatīvismu, izvērtēt iespēju normatīvajos aktos noteikt tikai veidlapā iekļaujamās informācijas saturu un apjomu, savukārt dizainu un formu kā ilustratīvu materiālu publicēt institūciju tīmekļa vietnē, ņemot par piemēru Komerclikumā ietverto regulējumu attiecībā uz Uzņēmumu reģistra veidlapām.”. Tādējādi noteikumu projekts prasa noteikt informācijas saturu un apjomu, bet neprasa noteikt konkrētas formas informācijas sniegšanai, piemēram sagataves vai tabulas izstrādi.   * 1. **Noteikumu projekta 13. un 27. punkts:**   Noteikumu projekts aizstāj noteikumu Nr. 611 13. punktā iekļauto tiešo atsauci uz Latvijas nacionālo standartu LVS ISO 9241-210 “Cilvēka un sistēmas mijiedarbības ergonomika. 210. daļa: Cilvēkorientēta interaktīvo sistēmu projektēšana” (turpmāk – Standarts ISO 9241-210) ar netiešo atsauci uz standartu atbilstoši Eiropā un Latvijā pieņemtajai praksei. Latvijas valsts standarta tīmekļvietnes sadaļā “Likumdošana/ piemērojamie standarti” (<https://www.lvs.lv/page?slug=piemrojamie-standarti>), tiks publicēts noteikumiem Nr. 611 piemērojamo standartu saraksts, tostarp Standarts ISO 9241-210.   * 1. **Noteikumu projekta 18. punkts:**   Atbilstoši Ministru kabineta 2018. gada 25. septembra sēdes protokola Nr. 44 38.§ 3.5. apakšpunktā noteiktajam uzdevumam ar VARAM 2019. gada 29. jūlija rīkojumu Nr. 1-2/93 tika izveidota darba grupa, kuras uzdevums bija līdz 2019. gada 31. decembrim sagatavot priekšlikumus par tiešās pārvaldes iestāžu un pašvaldību domēnu un darbinieku elektroniskā pasta adrešu lietošanas kārtību (turpmāk – darba grupa). Darba grupa piedalījās pārstāvji no VARAM, Valsts kancelejas, Valsts valodas centra, Izglītības un zinātnes ministrijas, Kultūras ministrijas, Latvijas pašvaldību savienības, Ekonomikas ministrijas, Labklājības ministrijas, Valsts reģionālās attīstības aģentūras, Satiksmes ministrijas, Veselības ministrijas, Aizsardzības ministrijas, Finanšu ministrijas, Zemkopības ministrijas un valsts akciju sabiedrības “Tiesu namu aģentūra”.  Atbilstoši darba grupas lēmumam, noteikumu projekts tiek papildināts ar prasību šifrēt tīkla plūsmas starp attiecīgo serveri un tīmekļvietnes lietotāju, nodrošinot TLS/SSL protokola sertifikāciju iestāžu tīmekļvietnēm. Sertifikācijas izmaksām nav būtiskas ietekmes uz iestāžu budžetu, jo sertifikācijai var izmantot pārlūkprogrammās un operētājsistēmās atzītus bezmaksas sertifikātus, piemēram, *Let’s Encrypt* un līdzvērtīgus.   * 1. **Noteikumu projekta 20.5.2. apakšpunkts:**   Veicinot vienota klātienes kanāla izmantošanu un informācijas ērtu saņemšanu par klātienes pakalpojumu vienoto kanālu Valsts un pašvaldības vienoto klientu apkalpošanas centru (turpmāk – VPVKAC), sadaļā pakalpojumi iekļaujama informācija par VPVKAC. Ministru kabineta 2017. gada 4. jūlija noteikumu Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību” 17.9. apakšpunkta prasība, kas nosaka, ka valsts pārvaldes pakalpojumu portālā [www.latvija.lv](http://www.latvija.lv) un pašvaldības oficiālajā tīmekļvietnē uztur aktuālu informāciju par vienotā klientu apkalpošanas centra darba laiku un attālinātās saziņas līdzekļiem.   * 1. **Noteikumu projekta 20.8.2. apakšpunkts:**   20.8.2. apakšpunkts precizēts ievērojot to, ka saskaņā ar Valsts pārvaldes iekārtas likuma 92. panta otro daļu informāciju par darba samaksu, kas izmaksāta iestādes amatpersonām un darbiniekiem, publisko Valsts un pašvaldību institūciju amatpersonu un darbinieku atlīdzības likumā noteiktajā apjomā un kārtībā. Savukārt, saskaņā ar Valsts un pašvaldību institūciju amatpersonu un darbinieku atlīdzības likuma 3. panta devīto un 9.1. daļu, valsts un pašvaldības institūcija publisko informāciju par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām un informāciju par amatpersonai (darbiniekam) izmaksāto darba samaksas apmēru. Pamatojoties uz minētā likuma vienpadsmito daļu, izdoti Ministru kabineta 2016. gada 12. aprīļa noteikumi Nr. 225 “Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām”.   * 1. **Noteikumu projekta 22. un 27. punkts:**   Uz noteikumu Nr. 611 apstiprināšanas brīdi 2018. gada 25. septembrī Direktīva 2016/2010 paredzēja nodrošināt tīmekļvietņu piekļūstamību atbilstoši Eiropas standarta EN 301 549 V1.1.2 (2015-04) “Eiropā piemērotas piekļūstamības prasības IKT produktu un pakalpojumu publiskajam iepirkumam” 9., 10. un 11. nodaļai. Noteikumi Nr. 611 nosaka tīmekļvietnes piekļūstamību nodrošināt atbilstoši Latvijas nacionālā standarta EN 301549:2017 “IKT produktu un pakalpojumu piekļūstamības prasības Eiropas publiskajos iepirkumos” 9., 10. un 11. nodaļai. Ar Lēmumu 2018/2048, Direktīvā 2016/2010 iekļautais Eiropas standarts EN 301 549 V1.1.2 (2015-04) tiek aizstāts ar jaunāku Eiropas standarta versiju “*EN 301 549 V2.1.2 (2018-08) Accessibility requirements for ICT products and services*” (turpmāk – standarts EN 301 549 V2.1.2 (2018-08)), papildinot ar piekļūstamības prasībām mobilajām lietotnēm. VARAM šobrīd nodrošina Eiropas standarta versijas EN 301 549 V2.1.2 (2018-08) tulkošanu latviešu valodā. Noteikumu projektā tiek norādīta netiešā atsauce uz standartu EN 301 549 V2.1.2 (2018-08), tā 9., 10. un 11. sadaļu. Latvijas valsts standarta tīmekļvietnes sadaļā “Likumdošana/piemērojamie standarti” (<https://www.lvs.lv/page?slug=piemrojamie-standarti>), tiks publicēts noteikumiem Nr. 611 piemērojamais piekļūstamības standarts.  Standarts EN 301 549 V2.1.2 (2018-08) ir veidots, standartā plaši izmantojot atsauces uz *World Wide Web Consortium* (W3C) izstrādāto (*Web Content Accessibility Guidelines*) WCAG 2.1 vadlīniju AA līmeni, kas ir pasaulē plaši atzītas un pielietojamas vadlīnija IKT nozarē, ko izmanto, lai nodrošinātu tīmekļvietņu piekļūstamību un pieejamību personām ar invaliditāti un vecākiem cilvēkiem, kā arī citām sabiedrības grupām, kam nepieciešami pielāgojumi tīmekļvietņu satura uztveršanai un izpratnei. Vadlīnijas WCAG 2.1 tīmeklī ir pieejamas bez maksas.  **Piekļūstamības prasības balstās uz četriem savstarpēji saistītiem principiem**:  **Uztveramība:** lietotājiem jāspēj saņemt informāciju tajā formātā, kā tas to spēj uztvert, piemēram nedzirdīgam cilvēkam iespēja informāciju saņemt teksta veidā par video vai neredzīgiem cilvēkiem iespēju saņemt informāciju audio veidā (lietojot palīgtehnoloģijas, piemēram, ekrānlasītājus). Skaidrākai principa izpratnei – viens no kontroljautājumiem: Vai tīmekļvietnē ir saturs, ko nevarētu uztvert vājredzīgs vai vājdzirdīgs cilvēks?  **Darbināmība:** personām ar invaliditāti ir jāspēj mijiedarboties ar tīmekļa vietni izmantojot dažādus rīkus un palīgtehnoloģijas, piemēram izmantot peles vadību, tastatūras vadību, pirksta vadību vai balss vadību. Otrs būtiskais aspektu kopums darbināmībā ir lietotājiem ar kognitīvo traucējumu spektru. Šādiem lietotājiem jābūt iespējām kontrolēt multimediju lietojumu, darbību veikšanas laikam pietiekošam, veiktajām darbībām atsaucamām, nodrošinātiem saprotamiem kļūdu paziņojumiem un tamlīdzīgi. Skaidrākai principa izpratnei – daži no kontroljautājumiem: Vai visas tīmekļvietnes funkcijas var veikt ar tastatūru? Vai ir iespēja kontrolēt tīmekļvietnes multimediju elementus? Vai tīmekļvietne veidota tā, lai tajā veicamās darbības ir viegli izpildāmas?  **Saprotamība:** Tas, ka lietotāji var izvēlēties satura uztveršanas veidu (audiāli, vizuāli, tekstuāli utt.) vien nenodrošina to, ka saturs ir saprotams. Tīmekļvietnē jāizmanto vienkāršu valodu un jānodrošina vienkāršu, intuitīvi saprotamu funkcionalitāti. To nodrošina skaidri saprotams darbības veikšanas rezultāts, navigācijas principi vienādi visās tīmekļvietnes lapās, norādījumiem par darbībām jābūt skaidri norādītiem un tamlīdzīgi. Skaidrākai principa izpratnei – daži no kontroljautājumiem: Vai viss teksts tīmekļvietnē vietnē ir skaidri uzrakstīts? Vai visas mijiedarbības ir viegli saprotamas?  **Robustums:** Iespēju robežās tīmekļvietnes ir jāprogrammē, lai tās bez traucējumiem darbotos dažādās platformās, pārlūkprogrammās un ierīcēs, tā nodrošinot lietotāju vajadzības un iespējas. Proti, lietotājam nav jānodrošina noteiktas tehnoloģijas vai ierīce, lai varētu lietot tīmekļvietnes saturu. Skaidrākai principa izpratnei – daži no kontroljautājumiem: Vai tīmekļvietne vietne atbalsta tikai jaunākās pārlūkprogrammas vai operētājsistēmas? Vai tīmekļvietnes ir izstrādāta, izmantojot labāko programmēšanas labās prakses principus?   * 1. **Noteikumu projekta 23. punkts:**   Ņemot vērā likumprojektu "Grozījumi Elektronisko plašsaziņas līdzekļu likumā" VSS-1155, kas Valsts sekretāru sanāksmē iesludināts 2019. gada 28. novembrī, no 23. punkta tiek svītroti izņēmumi, kas attiecas uz plašsaziņas līdzekļiem. Likumprojekts paredz nodrošināt plašsaziņas līdzekļiem piekļūstamības prasības.   * 1. **Noteikumu projekta 24. punkts:**   Noteikumu Nr. 611. 24. punkts nosaka iestādei obligāti izvērtēt slogu, ko, var radīt piekļūstamības prasību ieviešana. Taču ir iestādes, kas ir nodrošinājušas un ir gatavas nodrošināt piekļūstamas tīmekļvietnes un mobilās lietotnes atbilstoši prasībām, kā arī ir iestādes, kas pievienojas TVP projekta laikā, proti, līdz 2021. gada 4. janvārim. Tādējādi veikt minēto izvērtējumu visām iestādēm nav lietderīgi, tāpēc šī iespēja tiek nodrošināta tām iestādēm, kas piekļūstamības prasības var ieviest ilgākā laika periodā, izvērtējot nepieciešamos un pieejamos resursus un sastādot plānu piekļūstamības prasību ieviešanai. Piekļūstamības prasību daļējas nodrošināšanas gadījumā iestādei jānodrošina alternatīvas iespējas piekļuvei saturam.   * 1. **Noteikumu projekta 25. punkts:**   Noteikumu projekts papildināts ar tīmekļvietnes un mobilās lietotnes lietotāju konsultēšanu un atbalstu, ar mērķi sniegt vispārējas konsultācijas lietotājam par iestādes tīmekļvietnē un mobilajā lietotnē pieejamo informāciju, veidiem, kā šo informāciju var saņemt un iestādes nodrošinātajām alternatīvajām piekļuves iespējām informācijai.  Ministru kabineta 2018. gada 25. septembra sēdes protokols Nr. 44 38.§ VARAM 3.4. apakšpunktā nosaka “[..]3.4. līdz 2020. gada 23. jūnijam izveidot konsultatīvu padomi tīmekļvietņu lietotāju iesniegto iesniegumu izskatīšanai par piekļūstamības prasību nenodrošināšanu, noteikt padomes sastāvu un darbības pamatprincipus[..]”. Noteikumu Nr. 611 27.2. apakšpunkts VARAM nosaka izveidot konsultatīvu padomi, kas izskata tīmekļvietņu lietotāju iesniegumus par piekļūstamības prasību nenodrošināšanu.  Tiesībsarga likums, Iesniegumu likums un Administratīvā procesa likums nosaka lietotāja tiesības vērsties pie Latvijas Republikas Tiesībsarga ar sūdzību gadījumos, kad iestāde un tās augstākstāvošā iestāde normatīvo aktu kārtībā nav reaģējusi uz lietotāja iesniegtām sūdzībām, t.sk. par tīmekļvietnes piekļūstamību. Administratīvais process attiecās uz tiesībām vērsties iestādē un augstākstāvošā iestādē. Sadarbībā ar Labklājības ministriju un Latvijas Republikas Tiesībsargu par lietotāju sūdzību kārtību par tīmekļvietņu un mobilo lietotņu piekļūstamības prasību neizpildi, tika pieņemts lēmums par 27.2. apakšpunkta svītrošanu no noteikumiem Nr. 611, svītrojot atsevišķas konsultatīvas padomes izveidi lietotāju sūdzību izvērtēšanai. Noteikumu projekta 5. pielikumā “Piekļūstamības paziņojuma veidošanas un publicēšanas kārtība” iekļautajā piekļūstamības paziņojuma paraugā sadaļā “Izpildes nodrošināšanas procedūra” jānorāda informācija par lietotāju sūdzību iesniegšanas procesu, tai skaitā norādot Latvijas Republikas Tiesībsarga kontaktinformāciju.  Papildus iestādēm tiek noteikts konsultēt un sniegt atbalstu lietotājiem, tai skaitā nodrošinot arī pieprasījumu, ierosinājumu un sūdzību izskatīšanu.  Kopumā lietotāju sūdzību par iestāžu tīmekļvietņu un mobilo lietotņu piekļūstamību procedūra ir šāda:   * lietotājs konstatē, ka saturs tīmekļvietnē vai mobilajā lietotnē ir nepiekļūstams un neatbilst noteikumu Nr. 611 un Direktīvas 2016/2010 noteiktajām prasībām; * lietotājs vēršas pie iestādes vai augstākstāvošās iestādes un lūdz nodrošināt tīmekļvietnes vai mobilās lietotnes saturu atbilstoši noteikumu Nr. 611 un Direktīvas 2016/2010 noteiktajām prasībām; * gadījumā, ja iestāde normatīvajos aktos noteiktajā kārtībā nereaģē uz tīmekļvietnes lietotāja lūgumu un neveic tīmekļvietnes vai mobilās lietotnes uzlabojumus vai nenodrošina alternatīvu risinājumu, lietotājs iesniedz iesniegumu Latvijas Republikas Tiesībsargam; * persona var vērsties pie Latvijas Republikas Tiesībsarga arī, nevēršoties pie atbilstošas iestādes vai augstākstāvošas iestādes; * Tiesībsargs atbilstoši pilnvarām un saskaņā ar Tiesībsarga likuma 13. panta 1. punktu pieprasa iestādei nepieciešamos dokumentus, paskaidrojumus un citu informāciju un, ja nepieciešams, sadarbojoties ar valsts pārvaldi un nevalstiskajām organizācijām organizē ekspertu piesaisti konkrēta gadījuma izvērtēšanai; * ja tiek konstatētas neatbilstības, Tiesībsargs izdod rekomendācijas iestādei novērst konkrēto trūkumu novēršanai; * Tiesībsargs kontrolē rekomendāciju izpildi.   1. **Noteikumu projekta 26. punkts, 61. – 65. punkts un 1. – 5. pielikums:**   Noteikumu projekta 26. punktā noteiktas piekļūstamības prasību uzraudzības kārtība (Lēmuma 2018/1524 un Lēmuma 2018/1523 prasības) prasības, nosakot:   * Iestādēm: 1) sākotnēji visām tīmekļvietnēm, vēlākos periodos izlases veidā, veikt vienkāršoto izvērtēšanu par atbilstību piekļūstamības prasībām; 2) publicēt piekļūstamības paziņojumu tīmekļvietnēs un mobilajās lietotnēs (tajās mobilajās lietotnēs, ko VARAM padziļināti ir izvērtējis); * VARAM: 1) veidot izvērtējamo tīmekļvietņu un mobilo lietotņu ikgadējās izvērtēšanas izlasi; 2) veikt ikgadējus padziļinātus tīmekļvietņu un mobilo lietotņu atbilstības piekļūstamības prasībām auditus izlases veidā; 3) vienu reizi 3 gados ziņot Eiropas Komisijai par Direktīva 2016/2010 ieviešanas progresu.   Noslēguma jautājumu 61. – 65. punkts nosaka pakāpenisku noteikumu projekta 26. punktā noteikto prasību ieviešanu.  Noteikumu projekta pielikumi (1. pielikums “Izlases kopu tīmekļvietņu un mobilo lietotņu izvērtēšanai veidošanas kārtība”, 2. pielikums “Padziļinātā izvērtējuma veikšanas metode”, 3. pielikums “Ziņojuma Eiropas Komisijai veidošanas un iesniegšanas kārtība”, 4. pielikums “Vienkāršotā izvērtējuma veikšanas metode”, un 5. pielikums “Piekļūstamības paziņojuma veidošanas un publicēšanas kārtība”) nosaka noteikumu projekta 26. punktā noteikto prasību detalizētas izpildes prasības.   * 1. **Noteikumu projekta 46. punkts:**   Darba grupas viens no lēmumiem ir veidot esošajiem domēnu vārdiem papildu domēnu vārdus ar diakritiskajām zīmēm. Noteikumu projekts pieļauj papildu domēnu vārdus un e-pastus atsevišķos gadījumos veidot ar diakritiskajām zīmēm. Iestādei, pieņemot lēmumu veidot domēnus un e-pastus ar diakritiskajām zīmēm ieteicams ņemt vērā, ka:   * datora lietotājam jābūt iespējai ievadīt burtus ar latviešu diakritiskajām zīmēm. Lietotājiem ārvalstīs jābūt tehniskām iespējam ievadīt latviešu burtus; * tehniskajos ierakstos un rēķinos latviskais domēna vārds tiek izteikts ASCII (*ASCII Compatible Encoding*) virknē (latīņu alfabētā), piemēram, latviskā domēna vārda tūdaliņ.lv atbilstošais tradicionālais domēna vārds latīņu alfabēta veidā tiek izteikts šādos simbolos “xn–tdali-d8a8w.lv.”; * stāvokli, kurā gan ASCII (latīņu alfabētā), gan starptautiskie (ar diakritiskajām zīmēm vai citā alfabētā) reģistrētie domēna vārdi un e-pasta adreses tiek pieņemti, apstiprināti, glabāti, apstrādāti un attēloti pareizi un vienoti sauc par vispārējo akceptēšanu (angļu valodā *Universal Acceptance*, UA). Vispārējās akceptēšanas vadības grupa (angļu valodā *Universal Acceptance Steering Group*), ir izstrādājusi vadlīnijas “*Universal Acceptance Quick Guide*”, kas jāievēro, lai visus augstākā līmeņa domēnus (ASCII un starptautiskos) apstrādātu vienādi. Lai arī šī grupa pamatā koncentrējas uz augstākā līmeņa domēniem, tās ieteikumi ir pietiekami vispārīgi, lai tos izmantotu starptautiskajiem domēna vārdiem otrajā vai trešajā līmenī.   Vadlīnijas ir pieejamas angļu valodā:  Vispārējās akceptēšanas ātrā rokasgrāmata pieejama :<https://uasg.tech/wp-content/uploads/documents/UASG005-en-digital.pdf>  Vispārējās akceptēšanas ieviešanas plāns informācijas sistēmās pieejams: <https://uasg.tech/wp-content/uploads/2017/08/UASG015-Internet-Industry-CIO-Blueprint.pdf>   * 1. **Noteikumu projekta VII nodaļa (48. – 56. punkts):**   Atbilstoši Ministru kabineta 2017. gada 31. augusta rīkojumā Nr. 470 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 31.0. versija)” (turpmāk – MK rīkojums Nr. 470) apstiprinātajam projekta "Valsts un pašvaldību iestāžu tīmekļvietņu vienotā platforma" aprakstam līdz 2020. gada 30. aprīlim būs veikts pilotprojekts, kura ietvaros izveidotas un pieejamas jaunas tīmekļa vietnes 12 iestādēm, līdz ar to nodrošinot jaunizveidotā risinājuma testēšanu. TVP otrajā fāzē, kurai jāuzsākas 2020. gada 30. aprīlī, jaunas tīmekļvietnes tiks radītas vēl 48 valsts tiešās pārvaldes iestādēm. Līdz ar to projekta laikā kopumā 60 valsts iestāžu būs ieguvušas jaunas, mūsdienīgas, ērtas, piekļūstamas personām ar invaliditāti un vecākiem cilvēkiem un vienotos principos balstītas tīmekļvietnes. Iestāžu saraksts <http://www.mk.gov.lv/sites/default/files/editor/iestades_istais.pdf>. Noteikumu projekta nodaļā “VII. Valsts un pašvaldību iestāžu tīmekļvietņu vienotā platforma” noteiktās prasības nodrošina projekta otrās fāzes pilntiesīgu uzsākšanu un TVP pilntiesīgu darbību. TVP tiek nodrošināta centralizēta tīmekļvietņu uzturēšana, atjaunošana, drošības pārvaldība un tehnisko risinājumu atbilstība piekļūstamības prasībām. Savukārt informācijas ievadi katra iestāde nodrošina savā tīmekļvietnē, atbilstoši šajos noteikumos noteiktajām prasībām, izmantojot TVP tehnoloģiskos resursus.  Noteikumu projektā ietverts regulējums, kas paredz noteikt, kas ir TVP, kas ir tās pārzinis, pušu atbildības, kā arī kārtību, kādā iestādes var pievienoties TVP. Pieteikuma veidlapa par pievienošanos TVP, ko iestādes varēs izmantot pēc projekta beigām, tiks publicēta Valsts kancelejas tīmekļvietnē www.mk.gov.lv.  Noteikumu projektā Papildus ietverts regulējums, kas nosaka, kādus datus TVP, izmantojot pakalpes, var nodot un saņemt, kā arī citu institūciju (Valsts reģionālās attīstības aģentūras un Kultūras informācijas sistēmu centra) kompetenci attiecībā uz TVP.  Saskaņā ar Ministru kabineta 2018. gada 6. februāra instrukciju Nr.1 “Valsts elektronisko sakaru pakalpojumu centra nodrošināšanas kārtība” Valsts akciju sabiedrības “Latvijas Valsts radio un televīzijas centrs” nodrošinās TVP datu kopiju veidošanu un glabāšanu, kā arī veiks tīmekļvietņu datu plūsmu tehnoloģisko drošības analīzi un satura aizsardzību, tai skaitā izvietos un uzturēs risinājuma darbībai nepieciešamo tīkla plūsmas šifrēšanu starp attiecīgo serveri un tīmekļvietnes lietotāju. Saskaņā ar minētās instrukcijas 6. punktu pakalpojuma nodrošināšanai tiks slēgts līgums. Tādējādi noteikumu projektā Valsts akciju sabiedrības “Latvijas Valsts radio un televīzijas centrs” kompetence nav atrunāta.  MK 2017. gada 9. augusta rīkojuma Nr. 420 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 12.0. versija)”, kurš apstiprina un iekļauj informācijas un komunikācijas tehnoloģiju mērķarhitektūras 12.0. versijā projekta "Loģiski vienotais datu centrs" aprakstu, viens no mērķiem ir nodrošināt drošas un augstas pieejamības koplietošanas infrastruktūras pakalpojumus valsts pārvaldes iestādēm, ar kurām panākta vienošanās par pakalpojumu sniegšanu. Iekšlietu ministrijas Informācijas centrs ir noteikts par šī projekta īstenotāju. Līdz ar to Iekšlietu ministrijas Informācijas centra kompetence noteikumos netiek atrunāta.   * 1. **Noteikumu projekta 66. punkts:**   Viens no aktuāliem jautājumiem ir domēnu vārdu aizsardzība, kā arī nepieciešamība paredzēt pārejas periodu gadījumos, ja mainās iestādes nosaukums. Darba grupas viens no lēmumiem ir noteikumos iekļaut pārejas periodu iestāžu domēnu un e-pastu pārveidošanai gadījumos, ja iestāde maina nosaukumu, papildinot šo punktu ar iepriekšējā domēna aizsardzības pasākumiem. Atbilstoši darba grupas lēmumam protokollēmumā tiek iekļauti šādi uzdevumi:   * izstrādāt vadlīnijas par kārtību kādā aizsargājami iestāžu domēnu vārdi, kurus iestāde pārtrauc lietot, iestādes nosaukumu un nacionālas nozīmes ģeogrāfisko un administratīvo nosaukumu aizsardzību domēnu vārdu brīvajā tirgū, kā arī citiem ar domēnu vārdu aizsardzību saistītiem aspektiem; * izstrādāt vadlīnijas, kas nodrošina vienotu pieeju e-pastu adrešu veidošanas kārtībā personām, kam ir vairāki vārdi vai uzvārdi, kā arī citiem aspektiem.   1. **Noteikumu projekta 67. punkts:**   20.7.1. apakšpunktā norādītā informācija par sabiedrības līdzdalību publicējama iestādes tīmekļvietnē līdz Vienotā tiesību aktu projektu izstrādes un saskaņošanas portāla izveidei (turpmāk – TAP) 2021. gada 7. janvārī. Tīmekļvietnēs nebūs jādublē tā informācija, kas jau būs TAP, bet papildus būs iespēja no tīmekļvietnes sadaļas “Sabiedrības līdzdalība” ar hipersaiti pārslēgties uz TAP portāla sadaļu “Sabiedrības līdzdalība”. |
| 3. | Projekta izstrādē iesaistītās institūcijas un publiskas personas kapitāl-sabiedrības | Noteikumu projekts izstrādāts sadarbībā ar Valsts kanceleju.  Atbilstoši Ministru kabineta 2018. gada 25. septembra sēdes protokola Nr. 44 38.§ 3.5. apakšpunktā noteiktajam uzdevumam ar VARAM 2019. gada 29. jūlija rīkojumu Nr. 1-2/93 “Par darba grupas izveidi” izveidoja darba grupu, kuras viens no mērķiem bija līdz 2019. gada 31. decembrim sagatavot priekšlikumus par tiešās pārvaldes iestāžu un pašvaldību domēnu un darbinieku elektroniskā pasta adrešu lietošanas kārtību. Darba grupa piedalījās pārstāvji no VARAM, Valsts kancelejas, Valsts valodas centra, Izglītības un zinātnes ministrijas, Kultūras ministrijas, Latvijas pašvaldību savienības, Ekonomikas ministrijas, Labklājības ministrijas, Valsts reģionālās attīstības aģentūras, Satiksmes ministrijas, Veselības ministrijas, Aizsardzības ministrijas, Finanšu ministrijas, Zemkopības ministrijas un valsts akciju sabiedrības “Tiesu namu aģentūra”. |
| 4. | Cita informācija | - |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Tiešās pārvaldes iestādes un atvasinātās publiskās personas un tiešās pārvaldes iestāžu un atvasināto publisko personu padotībā esošās institūcijas, biedrības un nodibinājumi, kas īsteno valsts pārvaldes funkcijas un uzdevumus, kā arī tādas privāto tiesību juridiskās personas, kas atbilst visiem norādītajiem kritērijiem:  * ir nodibinātas vai darbojas, lai apmierinātu sabiedrības vajadzības, kurām nav komerciāla vai rūpnieciska rakstura; * atrodas publiskas personas vai tās institūcijas padotībā vai izšķirošā ietekmē vai šiem kritērijiem atbilstošas privāto tiesību juridiskās personas izšķirošā ietekmē (šī ietekme izpaužas kā balsstiesību vairākums pārraudzības institūcijas vai izpildinstitūcijas locekļu ievēlēšanā vai vadības iecelšanā), vai arī šīs privāto tiesību juridiskās personas darbību vairāk par 50 (piecdesmit) procentiem finansē publiska persona, tās institūcija vai cita šiem kritērijiem atbilstoša privāto tiesību juridiskā persona.  1. Visas sabiedrības grupas, kas lieto augstākminēto iestāžu tīmekļvietnes un mobilās lietotnes, īpaši personas ar invaliditāti un gados vecāki cilvēki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts veicina labāku valsts pārvaldes informācijas pieejamību un piekļūstamību iestāžu tīmekļvietnēs un mobilajās lietotnēs, līdz ar to šo tīmekļvietņu un mobilo lietotņu plašāku izmantošanu sabiedrībā.  Noteikumu projekts palielina iestāžu administratīvās izmaksas par noteikumu Nr. 611 prasību izpildi, kas radīsies no periodiskas iestāžu tīmekļvietņu atbilstības piekļūstamības prasībām uzraudzības. Iestādei atbilstoši izvērtēšanas periodiem (vienu reizi gadā, ja tīmekļvietne ir iekļauta atbilstošā gada izlasē) jāveic tīmekļvietņu vienkāršots izvērtējums par atbilstību piekļūstamības prasībām. Izvērtējuma veikšanai ir noteikts minimālais kritēriju kopums atbilstoši standartam *EN 301 549 V2.1.2 (2018-08).*  Iestādes var izvēlēties vai vienkāršoto izvērtējumu veikt ar saviem resursiem, piesaistīt auditorus, organizēt izvērtējumu resora ietvaros vai citu pieeju. Lai sniegtu atbalstu iestādēm, VARAM ir izstrādājusi vienkāršotās izvērtēšanas metodiku, kas ir veicama ar iestādes resursiem. VARAM tīmekļvietnē sadaļā “Tīmekļvietņu un mobilo lietotņu piekļūstamība” publicētas tīmekļvietņu vienkāršotās izvērtēšanas par atbilstību piekļūstamības prasībām vadlīnijas. Vienlaikus nebūtisks administratīvo izmaksu pieaugums tiek prognozēts procedūras un rīcības nodrošināšanai iespējamu lietotāju ziņojumu vai sūdzību gadījumā iestādei par tās tīmekļvietnes vai mobilās lietotnes satura neatbilstību piekļūstamības prasībām.  Noteikumu projekts palielina valsts budžeta izmaksas. VARAM atbilstoši izvērtēšanas periodiem (vienu reizi gadā noteiktai tīmekļvietņu un mobilo lietotņu izlasei) veic tīmekļvietņu un mobilo lietotņu padziļināto izvērtējumu par atbilstību piekļūstamības prasībām, kas piekļūstamības prasību pilnvērtīgs audits, kura veikšanai VARAM darbiniekiem nav atbilstošās kompetences.  Izmantojot TVP tiks nodrošināta efektīva resursu izlietošana valsts pārvaldes iestāžu tīmekļvietņu pārvaldībā, izmantojot vienotu tīmekļvietņu satura pārvaldības sistēmu un centralizētu tehnisko atbalstu un uzturēšanu, kā arī decentralizētu satura veidošanu un administrēšanu. |
| 3. | Administratīvo izmaksu monetārs novērtējums | Administratīvās izmaksas iestādēm tīmekļvietņu vienkāršotā izvērtējuma veikšanai (vienu reizi gadā, ja tīmekļvietne ir iekļauta atbilstošā gada izlasē) izmantojot pašvērtējumā metodi, ir nebūtiskas, esošā darbinieku atalgojuma ietvaros. Ja iestāde izmanto VARAM izstrādāto pašvērtējuma metodiku par tīmekļvietņu piekļūstamības prasībām, to iespējams veikt izmantojot iestādes resursus.  Tīmekļvietņu un mobilo lietotņu padziļināta izvērtējuma veikšana, ko atbilstoši izvērtēšanas periodiem un izlasei ir jānodrošina VARAM, rada papildus izmaksas valsts budžetam. To aprēķins norādīts anotācijas III. sadaļas  “Tiesību akta projekta ietekme uz valsts budžetu un pašvaldību budžetiem” 6. punktā. |
| 4. | Atbilstības izmaksu monetārs novērtējums | Atbilstības piekļūstamības prasībām vienkāršotās izvērtēšanas izmaksas ir iestāžu administratīvās izmaksas. To aprēķins norādīts anotācijas II. sadaļas “ Tiesību akta projekta ietekme uz sabiedrību, tautsaimniecības attīstību un administratīvo slogu” 3. punktā |
| 5. | Cita informācija | Nav. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| Rādītāji | 2020. gads | | Turpmākie trīs gadi (*euro*) | | | | | | |
| 2021. gads | | 2022. gads | | | 2023.  gads | |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam | |
| 1 | 2 | 3 | 4 | 5 | 6 | 7 | 8 | |
| 1. Budžeta ieņēmumi | 0 | 0 | 0 | 0 | 0 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 | |
| 1.2. valsts speciālais budžets | 0 | 0 | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | 0 | 0 | |
| 2. Budžeta izdevumi | 0 | 0 | 81740 | 81740 | 81740 | 81740 | 83660 | |
| 2.1. valsts pamatbudžets | 0 | 0 | 81740 | 81740 | 81740 | 81740 | 83660 | |
| 2.2. valsts speciālais budžets | 0 | 0 | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | 0 | 0 | |
| 3. Finansiālā ietekme | 0 | 0 | -81740 | -81740 | -81740 | -81740 | -83660 | |
| 3.1. valsts pamatbudžets | 0 | 0 | -81740 | -81740 | -81740 | -81740 | -83660 | |
| 3.2. speciālais budžets | 0 | 0 | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X | 0 | 0 | |
| 5. Precizēta finansiālā ietekme | X |  | X | -81740 | X | -81740 | -83660 | |
| 5.1. valsts pamatbudžets | 0 | -81740 | -81740 | -83660 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekts nosaka metodoloģiju (izvērtēšanas biežumu, vienkāršotās un padziļinātās vērtēšanas izlases parauga lielumu, apjomu tīmekļvietnē, saturu u.c.) kā uzraudzīt tīmekļvietņu un mobilo lietotņu atbilstību piekļūstamības prasībām.  **Padziļinātā izvērtēšana**  Pirmais uzraudzības periods ir no 2020. gada 1. janvāra līdz 2021. gada 1. novembrim, mobilajām lietotnēm no 2021. gada 23. jūnija līdz 2021. gada 1. novembrim. Tā kā pirmais izvērtēšanas periods ilgst divus gadus:   * pirmajā gadā (2020. gadā) plānots veikt informācijas apkopošanu par precīzu iestāžu tīmekļvietņu un mobilo lietotņu skaitu, izveidot padziļinātās izvērtēšanas izlasi, informēt iestādes un veikt iepirkumu padziļinātai izvērtēšanai; * otrajā gadā (2021. gadā) plānots reāli veikt tīmekļvietņu un mobilo lietotņu padziļināto izvērtējumu pēc noteiktā parauga atbilstoši piekļūstamības prasībām.   Sākot no trešā izvērtēšanas perioda (2022. gads), tīmekļvietņu izvērtēšana atbilstoši piekļūstamības prasībām jāveic ik gadu.  Noteikumu projekta 1. pielikums nosaka padziļinātās izlases veidošanu, kas aprēķināma sākot ar vienkāršotās tīmekļvietņu izvērtēšanas izlases aprēķināšanu (vienkāršotajā izvērtēšanā 1. un 2. izvērtēšanas periodā izvērtē 2 tīmekļvietnes uz 100 000 iedzīvotājiem plus 75 tīmekļvietnes, bet, sākot ar trešo periodu – 3 tīmekļvietnes uz 100 000 iedzīvotājiem plus 75 tīmekļvietnes). Padziļinātās izvērtēšanas izlasi tīmekļvietnēm katrā izvērtēšanas periodā rēķina kā 5% no vienkāršotās izvērtēšanas izlases apjoma plus 10 tīmekļvietnes.  Savukārt mobilo lietotņu padziļinātās izvērtēšanas izlasi aprēķina: viena mobilā lietotne uz 100 000 iedzīvotājiem plus 6 mobilās lietotnes (VARAM veiktajā iestāžu aptaujā 2020. gada februārī konstatēts, ka kopā valsts iestādēm ir 41 mobilā lietotne).  **Sākotnējie aprēķini:**  Iedzīvotāju skaits: 1 919 968 (Centrālais statistikas pārvalde, iedzīvotāju skaits 2019. gada sākumā  <http://data1.csb.gov.lv/pxweb/lv/iedz/iedz__iedzskaits__ikgad/ISG010.px/table/tableViewLayout1/> )  Padziļinātā audita vidējās izmaksas: EUR 2000 (summa noteikta konsultējoties ar IKT nozares pārstāvjiem un Nīderlandes un Dānijas kolēģiem, kam ir vairāku gadu pieredze piekļūstamības prasību ieviešanā valsts pārvaldē)  **Sākotnējie aprēķini:**   |  |  | | --- | --- | | Iedzīvotāju skaita koeficients, kas izmantojams aprēķinā (izvērtējamo tīmekļa vietņu skaits atkarīgs no iedzīvotāju skaita) | 19,2 | | Tīmekļvietņu skaits vienkāršotajā izvērtēšanā 1. un 2. izvērtēšanas periodā | (19,2\*2) + 75 = 113,40 | | Tīmekļvietņu skaits vienkāršotajā izvērtēšanā 3. un turpmākajos izvērtēšanas periodos | (19,2\*3) + 75 = 132,60 | | Tīmekļvietņu apjoms padziļinātajā izvērtēšanā 1. un 2. periodā | (0,05\*113,40) + 10 = 15,67 | | Tīmekļvietņu apjoms padziļinātajā izvērtēšanā 3. un turpmākajos periodos | (0,05\*132,60)+ 10 = 16,63 | | Mobilo lietotņu apjoms padziļinātajā izvērtēšanā | (19,2\*1) + 6 = 25,20 | | **Padziļinātās izvērtēšanas izmaksas 1. un 2. izvērtēšanas periodā (2021. un 2022. gads (EUR)** | 15,67\*2000 + 25,2\*2000 = **81 740** | | **Padziļinātās izvērtēšanas izmaksas 3.  un turpmākajos ikgadējos izvērtēšanas periodos (2023.gads un turpmākie) (EUR)** | 16,63\*2000 + 25,2\*2000 = **83 660** |   Aprēķini var mainīties mainoties iedzīvotāju skaitam, taču šobrīd sākotnējie aprēķini liecina, ka **2021. gadā padziļinātā tīmekļvietņu un mobilo lietotņu izvērtēšanas izmaksas ir EUR 81 740, bet 2022. un turpmākajos gados – EUR 83 660** (salīdzinājumam, 2018. gadā veiktā tīmekļvietņu izvērtēšana Nīderlandē (izmantojot vienkāršoto un padziļināto metodiku) izmaksāja EUR 80 000).  2018. gadā atbilstoši finanšu līdzekļi ir paprasīti prioritāro pasākumu finansēšanas procesā, bet nav piešķirti.  Noteikumi nosaka pienākumu VARAM nodrošināt padziļināto izvērtējumu par tīmekļvietņu un mobilo lietotņu atbilstību piekļūstamības prasībām, kura veikšanai darbiniekiem nepieciešamas profesionālas kompetences piekļūstamības vērtēšanas jomā. Šobrīd VARAM darbiniekiem nav atbilstošās specifikās kompetences, kas nav arī noteiktas nevienā VARAM amata aprakstā. Nepieciešams arī speciāls tehniskais nodrošinājums, piemēram, padziļināti vērtējot mobilās lietotnes, kas tiek īstenotas dažādās platformās (*Android, iOS,* u.c. ) ir nepieciešams nodrošināt atbilstošu tehnisko aprīkojumu. Tādējādi, lai efektīvāk nodrošinātu uzraudzības veikšanu padziļinātās tīmekļvietņu un mobilo lietotņu izvērtēšanā, izvērtēšanu jāveic izmantojot ārpakalpojumu.  Tīmekļvietņu un mobilo lietotņu atbilstības piekļūstamības prasībām uzraudzība, īpaši padziļinātu auditu par atbilstību piekļūstamības prasībām veikšana un pārskatu sagatavošana un iesniegšana Eiropas Komisijai ir jauna funkcija VARAM. Šīs funkcijas veikšanai VARAM nav finanšu resursu un pietiekošu cilvēkresursu pilnvērtīgai uzraudzības procesa koordinēšanai un uzraudzības rezultātu saturiskai analīzei, kā arī izmantošanai publisko pakalpojumu sistēmas pilnveidē.  VARAM ir veikusi pieejamo resursu izvērtējamu un konstatēja, ka nav iespējams pārdalīt finansējumu no citiem mērķiem, jo VARAM resora finansējums VARAM noteikto funkciju veikšanai ir nepietiekošs. | | | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | | | |
| 8. Cita informācija | Ja jaunajai VARAM funkcijai – nodrošināt padziļināto izvērtēšanu tīmekļvietnēm un mobilajām lietotnēm atbilstoši noteikumu projekta prasībām, papildu finansējums budžeta sagatavošanas procesā netiks piešķirts, Direktīva 2016/2010 pilnvērtīgi netiks izpildīta un pēc pirmā ziņojuma iesniegšanas Eiropas komisijā (termiņš – 2021. gada 23.septembris), var rasties pārkāpumu procedūras par direktīvas prasību atbilstošu neieviešanu uzsākšanas risks.  Jautājumu par papildu valsts budžeta līdzekļu piešķiršanu Vides aizsardzības un reģionālās attīstības ministrijas programmai 30.00.00 “Attīstības nacionālie atbalsta instrumenti” tīmekļvietņu un mobilo lietotņu padziļināto pārbaužu par atbilstību piekļūstamības prasībām veikšanai uzraudzības ietvaros 2021. gadā **81 740**euro un turpmāk katru gadu **83 660** euro apmērā (var tikt pārskatīts atbilstoši izlases izmaiņām) izskatīt Ministru kabinetā likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem, ievērojot valsts budžeta finansiālās iespējas. Ja jaunajai VARAM funkcijai – nodrošināt padziļināto izvērtēšanu tīmekļvietnēm un mobilajām lietotnēm atbilstoši noteikumu projekta prasībām, papildu finansējums budžeta sagatavošanas procesā netiks piešķirts, Direktīva 2016/2010 pilnvērtīgi netiks izpildīta un pēc pirmā ziņojuma iesniegšanas Eiropas komisijā (līdz 2021. gada 23.decembrim), var rasties pārkāpumu procedūras par direktīvas neieviešanu uzsākšanas risks.  Saskaņā ar MK rīkojuma Nr. 470 5. punktu ir noteiktas TVP uzturēšanas izmaksas 2021. gadā ne vairāk kā 168 453 euro, 2022. gadā un turpmākajos gados ne vairāk kā 178 453 euro gadā, savukārt 6. punktā ir noteikts Valsts kancelejai līdz 2020. gada 30. jūnijam sagatavot priekšlikumus par iespējām sistēmas uzturēšanas izdevumus segt no ietaupītā finansējuma valsts budžeta iestādēs, kas faktiski pievienosies TVP.  Protokollēmums paredz, ka TVP uzturēšanas izmaksas 2021. gadā un turpmākajos gados sedz no ietaupītā finansējuma valsts budžeta iestādēs, kas pievienojušās valsts un pašvaldību iestāžu tīmekļvietņu vienotajai platformai. | | | | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Saistītie tiesību aktu projekti | Noteikumu projekts paredz atzīt par spēku zaudējušiem Ministru kabineta 2018. gada 25. septembra noteikumus Nr. 611 "Kārtība, kādā iestādes ievieto informāciju internetā". Paredzamais grozījumu apjoms pārsniedz pusi no spēkā esošo noteikumu Nr. 611 apjoma, atbilstoši Ministru kabineta 2008. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktam, sagatavots jauns Ministru kabineta noteikumu projekts. |
| Atbildīgā institūcija | Vides aizsardzības un reģionālās attīstības ministrija |
| Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2016. gada 26. oktobra Direktīva Nr. 2016/2102/ES par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 327/1, 2016. gada 2. decembrī).  Komisijas 2018. gada 11. oktobra īstenošanas lēmums (ES) 2018/1524, ar ko izveido uzraudzības metodiku un kārtību, kādā dalībvalstis iesniedz ziņojumus saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 256/108, 2018. gada 12. oktobrī).  Komisijas 2018. gada 11. oktobra īstenošanas lēmums (ES) 2018/1523, ar ko izveido piekļūstamības paziņojuma paraugu saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 256/103, 2018. gada 12. oktobrī).  Komisijas 2018. gada 20. decembra īstenošanas lēmums (ES) 2018/2048, par tīmekļvietņu un mobilo lietotņu saskaņoto standartu, kas izstrādāts Eiropas Parlamenta un Padomes Direktīvas (ES) 2016/2102 īstenošanas vajadzībām (publicēta “Eiropas Savienības Oficiālajā Vēstnesī” L 327/84, 2018. gada 21. decembrī). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau tikusi norādīta arī V sadaļas 1. punktā | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Komisijas 2018. gada 11. oktobra īstenošanas lēmums (ES) 2018/1524, ar ko izveido uzraudzības metodiku un kārtību, kādā dalībvalstis iesniedz ziņojumus saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 256/108, 2018. gada 12. oktobrī)** | | | |
| 3. panta 2. punkts | Ministru kabineta noteikumu projekta 63. un 65. punkts | Pārņemts pilnībā | Stingrākas prasības neparedz |
| 3. panta 3. punkts | Ministru kabineta noteikumu projekta 62. un 65. punkts | Pārņemts pilnībā | Stingrākas prasības neparedz |
| 4. pants | Ministru kabineta noteikumu projekta 22. punkts | Pārņemts pilnībā | Stingrākas prasības neparedz |
| 5. panta a. punkts | Ministru kabineta noteikumu projekta 26. punkts un 2.pielikums | Pārņemts pilnībā | Stingrākas prasības neparedz |
| 5. panta b. punkts | Ministru kabineta noteikumu projekta 26. punkts un 4.pielikums | Pārņemts pilnībā | Stingrākas prasības neparedz |
| 6. pants | Ministru kabineta noteikumu projekta 26. punkts | Pārņemts pilnībā | Stingrākas prasības neparedz |
| 7. pants | Ministru kabineta noteikumu projekta 25. un 26.punkts | Pārņemts pilnībā | Stingrākas prasības neparedz |
| 8. panta 1. punkts | Ministru kabineta noteikumu projekta 26. un 66. punkt | Pārņemts pilnībā | Stingrākas prasības neparedz |
| 9. pants | Ministru kabineta noteikumu projekta 3.pielikums | Pārņemts pilnībā | Stingrākas prasības neparedz |
| 10. pants | Ministru kabineta noteikumu projekta 26., 66. punkts un 3. pielikums | Pārņemts pilnībā | Stingrākas prasības neparedz |
| 11. pants | Ministru kabineta noteikumu projekta 3. pielikums | Pārņemts pilnībā | Stingrākas prasības neparedz |
| **Komisijas 2018. gada 11. oktobra īstenošanas lēmums (ES) 2018/1523, ar ko izveido piekļūstamības paziņojuma paraugu saskaņā ar Eiropas Parlamenta un Padomes Direktīvu (ES) 2016/2102 par publiskā sektora struktūru tīmekļvietņu un mobilo lietotņu piekļūstamību (publicēta “Eiropas Savienības Oficiālajā Vēstnesī” L 256/103, 2018. gada 12. oktobrī).** | | | |
| 1. pants | Ministru kabineta noteikumu projekta 26. punkts un 5. pielikums | Pārņemts pilnībā | Stingrākas prasības neparedz |
| 2. panta | Ministru kabineta noteikumu projekta 5.pielikums | Pārņemts pilnībā | Stingrākas prasības neparedz |
| 3. pants | Ministru kabineta noteikumu projekta 5.pielikums | Pārņemts pilnībā | Stingrākas prasības neparedz |
| 4. pants | Ministru kabineta noteikumu projekta 5.pielikums | Pārņemts pilnībā | Stingrākas prasības neparedz |
| **Komisijas 2018. gada 20. decembra īstenošanas lēmums (ES) 2018/2048, par tīmekļvietņu un mobilo lietotņu saskaņoto standartu, kas izstrādāts Eiropas Parlamenta un Padomes Direktīvas (ES) 2016/2102 īstenošanas vajadzībām (publicēta “Eiropas Savienības Oficiālajā Vēstnesī” L 327/84, 2018. gada 21. decembrī).** | | | |
| 1. pants | Ministru kabineta noteikumu projekta 22. punkts | Pārņemts pilnībā | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumos Nr. 611 projekta 2., 24. un 25. punktā ir noteikta iespēja nodrošināt piekļūstamības prasības tiktāl, cik iespējams, izvērtējot iespējamo administratīvo slogu un gadījumā, ja tas ir pārmērīgs, nodrošināt alternatīvas iespējas tīmekļvietņu satura piekļūstamībai. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Latvijai līdz 2021. gada 23. decembrim jāiesniedz Komisijai ziņojums par uzraudzības rezultātiem, iekļaujot mērījumu datus. Pēc tam šāds ziņojums jāiesniedz vienu reizi trijos gados. | | |
| Cita informācija | Nav. | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | |
| Projekts šo jomu neskar. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv). |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2019. gada 19. novembrī tika ievietoti VARAM tīmekļvietnē [www.varam.gov.lv](http://www.varam.gov.lv) sadaļā “Sabiedrības līdzdalība”, un Valsts kancelejas tīmekļvietnē aicinot sabiedrību izteikt savu viedokli, iesniedzot priekšlikumus rakstveidā līdz 2019. gada 4. decembrim.  Pēc noteikumu projekta un tā sākotnējās ietekmes novērtējuma ziņojuma (anotācijas) ievietošanas VARAM tīmekļvietnē sabiedrības komentāri vai priekšlikumi nav saņemti. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tiešās pārvaldes iestādes un atvasinātās publiskās personas, un tiešās pārvaldes iestāžu un atvasināto publisko personu padotībā esošās institūcijas, biedrības un nodibinājumi, kas īsteno valsts pārvaldes funkcijas un uzdevumus, kā arī tādas privāto tiesību juridiskās personas, kas atbilst visiem šādiem kritērijiem:   * ir nodibinātas vai darbojas, lai apmierinātu sabiedrības vajadzības, kurām nav komerciāla vai rūpnieciska rakstura; * atrodas publiskas personas vai tās institūcijas padotībā vai izšķirošā ietekmē vai šiem kritērijiem atbilstošas privāto tiesību juridiskās personas izšķirošā ietekmē (šī ietekme izpaužas kā balsstiesību vairākums pārraudzības institūcijas vai izpildinstitūcijas locekļu ievēlēšanā vai vadības iecelšanā), vai arī šīs privāto tiesību juridiskās personas darbību vairāk par 50 procentiem finansē publiska persona, tās institūcija vai cita šiem kritērijiem atbilstoša privāto tiesību juridiskā persona. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts ietekmē VARAM, ieviešot papildu uzdevumus piekļūstamības prasību uzraudzības jomā. |
| 3. | Cita informācija | Nav. |

Vides aizsardzības un reģionālās

attīstības ministrs Juris Pūce

Krišlauka 67026944

[margarita.krislauka@varam.gov.lv](mailto:margarita.krislauka@varam.gov.lv)